ПРИПРЕМА ЗА ПРИМЈЕНУ ИНТЕРАКТИВНОГ УЧЕЊА 

НА ЧАСУ СРПСКОГ ЈЕЗИКА У  I РАЗРЕДУ

Наставник: Сања Ђурић
Тема: Увод у књижевност

Јединица: 3. Роман

Број часа: 87, 88
Наставна јединица: Структура романа, Ернест Хемингвеј: Старац и море 
Циљеви наставне јединице: - доживљавање и разумијевање

                                                  књижевних  дјела 

                                                - интерпретација књижевног дјела

                                                - развијање способности критичког мишљења

                                                - развијање интереса за књижевност 

                                                - развијање критичког става у односу на животну стварност

                                                - уочавање стилских особености 

                                                - богаћење рјечника и развијање језичке културе 

                                                - укључивање у тимски рад и развијање одговорности

Резултати учења: - читање књижевног дјела
                               - коришћење стручне терминологије

                               - анализа романа и изношење ставова о дјелу

                               - приповједачки поступци и облици 

                               - обликовање ликова и лични однос према њима 

                               - начин употребе језика

	Организација и структура часа / 2 часа – 90 мин
	Наставни материјал
	Вријеме

	Уводне активности

Како се дијели епика?

Епика у стиху и прози.
Наброј епске врсте у прози.

Шта је новела?

Роман?

Шта је алегорија? 
Метафора? Симбол?
Стилска средства са пренесеним значењима.

Најава наставне јединице и циља.
	пано с циљевима
	10 мин

	Фокусирање на тему

Ученик који је имао задаћу да истражи биографију писца, презентује свој рад.
	пано
	10 мин

	Главне активности 

Наставник ће у дијалогу с ученицима одредити структуру епског  дјела. Предуслов је да су сви ученици прочитали роман и водили забиљешке при читању.

Кључна питања која наставник треба да постави су сљедећа: 

Роман или новела?

Објасни.

Роман, догађаји су дати и у појединостима и у цјелини.
Шта је тема дјела?
Животна борба човјека. 
Каква је фабула? 

Неразвијена.

Пронађите примјере за статичке и динамичке мотиве.

Који преовладавају?

Динамички.
На чему је тежиште: спољашњим или унутрашњим збивањима?
Тежиште је на унутрашњим.
Наведи спољашња збивања. 

Одлазак у риболов, безуспјешан лов, борба с рибом, ајкуле
Унутрашња?

Психоанализа, Сантјагова преживљавања.
Која су бројнија?

Бројнија су унутрашњазбивања.
Којим су облицима  приповиједања исказана?

Дескрипција и нарација, психоанализа.
Да ли је роман даматичан?Објасни свој одговор.

Да, динамична су стања душе.
Којој врсти романа припада „Старац и море“?

Психоаналитички, психолошки.

Сви одговори су илустровани примјерима из текста.
	
	20 мин

	Психоаналитичка анализа романа планирана је кроз такмичење редова. Сваки ред добија по четири иста задатка. 

I  група: Ко је Сантјаго? Изглед и социјални аспект лика.

II група: Који је и зашто Сантјагов животни сан? 

III група: У чему је Сантјагова снага? 

IV група: Алегоричност романа:

                 старац, море, риболов, риба

Очекивани одговори:

Животни сан му је да се докаже, да учини нешто велико, да оствари циљ. 

Снага је у упорности, одлучности, истрајности да се да све од себе, без обзира на исход. Нема одустајања и предаје.

Старац је сваки појединац, море је метафора живота, сталних промјена, риба је срећа, оно што желимо, а риболов вјечна људска чежња, потрага за срећом.

Задаци се рјешавају у паровима, а синтеза врши у цијелој групи – реду.
Циљ вјежбе није само откривање структуре књижевног дјела  и приповједеачких поступака него и развијање такмичарског духа, тежње за доказивањем у конкурентним ситуацијама.


	наставни листићи
	5 мин

	2. час
	
	

	Ученици у пару, а потом у групном раду рјешавају задатке, биљеже одговоре и илуструју их цитатима

Наставник надзире рад ученика и усмјерава их.


	текст
	15 мин

	Презентовање урађеног планирано је кроз дискусију.Ученици воде  рачуна о уводном  дијелу излагања, изношењу аргумената, завршној ријечи, економији времена.

Учеснике разговора подсјетити на:

- општа правила у комуникацији с групом, 

- уважавање саговорника,

- избор ријечи, обликовање реченица које доприносе изражајном, културном и продуктивном учешћу у разговору,

- супротстављање на прихватљив начин,

- невербалне поруке.

Наставник вреднује и одговоре и начин учествовања у разговорном процесу.

1.ред

2.ред

3.ред

4.ред

КРИТЕРИЈУМ ЗА ОЦЈЕЊИВАЊЕ
број аргумената

важност аргумената

тачни одговори

ред излагања

понашање чланова група 
рјечник, говор

уважавања

пристојна супротстављања

укупно / оцјена


	радни материјал с часа, цитати, 

скала 
	20 мин

	Завршне активности
Назив романа је метафоричан. Преведи га у језик свакодневне комуникације.
Човјек и живот
Наставник дијели листиће.
Како разумијеш реченице:

„Једри својим смјером и буди спреман када куцне час.“

„Човјека можеш уништити али никада поразити.“ 

„Учинио сам што је стајало до мене.“ 

„Старац  је сањао лавове.“

На основу анализе романа изведите идеју дјела.

Човјек је неуништив, његова воља побјеђује без обзира на исход. У коначном, човјек који дјелује увијек је побједник.

	наставни листић
	5 мин


Технике оцјењивања:
	Јединица
	Пано
	Усмени испит

	3. Роман
	              +     
	              +


